b'\n_START_ARTICLE_\nDvigalo\n_START_PARAGRAPH_\nDvigalo ali lift je posebna naprava za vertikalni prevoz ljudi in blaga, ki potuje v kontroliranem obmo\xc4\x8dju - ja\xc5\xa1ku dvigala. Nahajajo se v objektih kot so: stanovanja, vrtci, \xc5\xa1ole, bolnice, domovi za ostarele, poslovnih stavbah, javnih gara\xc5\xbeah, nakupovalnih centrih in industrijskih obratih.\n_START_SECTION_\nDvigala skozi zgodovino\n_START_PARAGRAPH_\nManj\xc5\xa1a tovorna dvigala so uporabljali \xc5\xbee dolgo prej, predno so prvi\xc4\x8d zgradili prvo osebno dvigalo za prevoz ljudi._NEWLINE__NEWLINE_Pionir na tem podro\xc4\x8dju je bil leta 1853 ameri\xc4\x8dan Elish Graves Otis in ustanovitelj podjetja Otis elevator company, ko je s svojim nastopom pred veliko gledalcev, stal v dvigalu in naro\xc4\x8dil asistenu, da prere\xc5\xbee nosilno vrv kabine. Kabina se je sama ustavila in s tem preizkusom pred ob\xc4\x8destvom je zagotovil varnost na dvigalih._NEWLINE_Tak\xc5\xa1na zagotovljena varnost na dvigalih je pri\xc4\x8dela vzpodbujati k izdelovanju prvih dvigal na svetu, ki so se vgrajevala v ameri\xc5\xa1ke neboti\xc4\x8dnike._NEWLINE_V Evropi so se pojavila prva dvigala po letu 1870, potem ko so prvi\xc4\x8d leta 1867 na svetovnem sejmu, predstavili hidravli\xc4\x8dno dvigalo.\n_START_SECTION_\nProizvodnja dvigal in standardi\n_START_PARAGRAPH_\nProizvodnja celotnih dvigal ali njihovih delov, morajo biti izdelani to\xc4\x8dno po predpisih - standardih. Tak\xc5\xa1en standard, ki govori o proizvodnji in delovanju dvigal v angle\xc5\xa1kem, mednarodnem in evropskem prostoru je EN81-1:1998, EN81-2:1998, EN81-3:2001._NEWLINE_Obstajajo pa tudi ameri\xc5\xa1ki, angle\xc5\xa1ki, avstralski podstandardi. Ti podstandardi se razlikujejo od evropskih samo v dolo\xc4\x8denih niansah._NEWLINE_Tudi po\xc5\xbearna varnost dvigal mora biti zagotovljena (prEN81-58, prEN81-72,73). Tukaj pa standard navaja kako dolgo so lahko dvigala in njegovi deli izpostavljeni po\xc5\xbearu oziroma njegovi temperaturi ter uporaba dvigala v primeru po\xc5\xbeara - gasilci.\n_START_SECTION_\nVarnost dvigal\n_START_PARAGRAPH_\nDvigala, bodisi nova ali stara, so oziroma bi morala biti pod stalnim tehni\xc4\x8dnim nadzorom. Ko je novo dvigalo vgrajeno je potebno narediti tehni\xc4\x8dni prevzem, ki ga naredi za to delo poobla\xc5\xa1\xc4\x8dena institucija. Po takem strokovnem pregledu institucija izda certifikat za varno uporabo dvigala. To pomeni, da je vgrajena naprava dela s skladom s predpisi in je v tehni\xc4\x8dnem brezhibnem stanju. Tako dovoljenje velja 1 leto in ga je treba, obnavljati na periodi\xc4\x8dnih pregledih._NEWLINE_Redne servisne preglede, ki so lahko mese\xc4\x8di, trimese\xc4\x8dni ali polletni pa dolo\xc4\x8di, glede na frekvenco uporabe dvigala, lahko sam proizvajalec._NEWLINE_Vsa stara dvigala, ki so bila grajena po jugoslovanskem JUS standardu pa bi morala biti najkasneje do leta 2008, tehni\xc4\x8dno in varnostno predelana. To pomeni, da je bilo treba dvigala in njihove dele zamenjati ali dodatni nove elemente kot so npr.: vsa dvigala, kjer se vozijo ljudje morajo imeti dvostransko govorno napravo, katera se aktivira ob pritisku na tipko\xc2\xa0\xc2\xbbalarm\xc2\xab\xc2\xa0in pove\xc5\xbee z nadzornim centrom - 24ur! (standard SIST EN81-28 za komunikacijo med nadzornim centrom in dvigalom)\n_START_SECTION_\nElektri\xc4\x8dno dvigalo\n_START_PARAGRAPH_\nTo je naprava, katera pri delovanju uporablja protiute\xc5\xbe. To pomeni, da si kabina pri vo\xc5\xbenji pomaga s protiute\xc5\xbejo na kateri je te\xc5\xbea kabine z ogrodjem + polovico nosilnosti dvigala. (Npr.: kabina z ogrodjem in kompletno opremo ima 900 Kg in nosilnost je 1000 kg potem ima protiute\xc5\xbe skupaj te\xc5\xbeo 1300 kg, kar pomeni, da dvigalo potuje v balansu. Ute\xc5\xbe in kabina sta enako te\xc5\xbeka.)_NEWLINE__NEWLINE_V strojnici dvigala je name\xc5\xa1\xc4\x8den reduktor z motorjem na katerega so preko pogonske vrvenice name\xc5\xa1\xc4\x8dene nosilne jeklene vrvi. Presek posami\xc4\x8dnih vrvi in koli\xc4\x8dina so odvisni od nosilnosti dvigala ter vi\xc5\xa1ine dvigovanja. Pogonsko vrvenico vrti motor, ki je pri vseh novej\xc5\xa1ih dvigalih frekven\xc4\x8dno reguliran, kar pomeni, da kabina in potniki v njej se ob\xc4\x8dutno bolj\xc5\xa1e oziroma komfortno vozijo._NEWLINE_Za varnost obratovanja skrbi veliko elektronike in mehani\xc4\x8dnih komponent. Ena od takih je omejilec hitrosti \xc2\xabOH\xc2\xab in lovilna naprava na kabini \xc2\xabma\xc4\x8dki\xc2\xab, kateri se pri pove\xc4\x8dani cca. 30% hitrosti le ti aktivirajo. To pomeni, da dvigalo, ki ima nominalno hitrost potovanja 2,0 m/s se pri pove\xc4\x8danju pada dvigala, hitrosti \xe2\x89\xa5 2,6m/s, aktivirajo\xc2\xa0\xc2\xbbOH\xc2\xab\xc2\xa0in posledi\xc4\x8dno lovilna naprava\xc2\xa0\xc2\xbbma\xc4\x8dki\xc2\xab\xc2\xa0na kabini.\n_START_SECTION_\nHidravli\xc4\x8dno dvigalo\n_START_PARAGRAPH_\nNaprava za svoje delovanje uporablja hidravli\xc4\x8dni bat in hidravli\xc4\x8dni agregat v katerem je v olju potopljen motor in visoko zmogljiva vija\xc4\x8dna \xc4\x8drpalka. Vse skupaj pa je povezano z hidravli\xc4\x8dno cev. Torej, ko krmilje dvigala za\xc4\x8dne vrteti motor se ustvarja hidravli\xc4\x8dni pritisk, kateri dvigne kabino. Pri spustu kabine pa se odprejo ventili na ventilskem bloku._NEWLINE__NEWLINE_Poznamo ve\xc4\x8d hidravli\xc4\x8dnih sistemov kot so: stranski direktni sistem 1:1 (enojni in dvojni bat) in stranski indirekni sistem 2:1 (enojni in dvojni bat), centralni sistem navadni in teleskopski._NEWLINE__NEWLINE_Za varnost skrbita ventil proti cevnemu lomu in omejilec hitrosti z lovilno napravo\xc2\xa0\xc2\xbbma\xc4\x8dki\xc2\xab\xc2\xa0na kabini.'